Source: https://www.slov-lex.sk/pravne-predpisy/SK/ZZ/1996/386/19970701.html
Timestamp: 2019-10-16 01:37:30+00:00
Document Index: 11550844

Matched Legal Cases: ['§ 16', '§ 6', '§ 22', '§ 23', '§ 23', '§ 23', '§ 116', '§ 23', '§ 24', '§ 26', '§ 24', '§ 140', '§ 24', '§ 29', '§ 30', '§ 31', '§ 32', '§ 35', '§ 40', '§ 39', '§ 39', '§ 40', '§ 40', '§ 40', '§ 40', '§ 40', '§ 40', '§ 2', '§ 4', '§ 20', '§ 163', '§ 229', '§ 247']

Časová verzia predpisu účinná od 01.07.1997 do 19.12.1997
Pohľadávky neuznané vládou nemožno od 1. júla 1997 evidovať ako záväzky vlády na účtoch Národnej banky Slovenska.
Zákon Národnej rady Slovenskej republiky č. 276/1993 Z. z. o Poisťovni Ministerstva vnútra Slovenskej republiky a o financovaní zdravotného poistenia v znení zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 142/1995 Z. z. a zákona Národnej rady Slovenskej republiky č. 271/1995 Z. z. sa mení takto:
V § 16c ods. 1 písm. a) sa číslo „0,5“ nahrádza číslom „2“.
Zákon č. 286/1992 Zb. o daniach z príjmov v znení zákona č. 626/1992 Zb., zákona Národnej rady Slovenskej republiky č. 124/1993 Z. z., zákona Národnej rady Slovenskej republiky č. 326/1993 Z. z., zákona Národnej rady Slovenskej republiky č. 152/1994 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 367/1994 Z. z., zákona Národnej rady Slovenskej republiky č. 368/1994 Z. z., zákona Národnej rady Slovenskej republiky č. 58/1995 Z. z., zákona Národnej rady Slovenskej republiky č. 281/1995 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 118/1996 Z. z., zákona Národnej rady Slovenskej republiky č. 123/1996 Z. z. a zákona Národnej rady Slovenskej republiky č. 126/1996 Z. z. sa mení a dopĺňa takto:
V § 6 ods. 8 písm. b) sa vypúšťa slovo „závodného“.
V § 22 ods. 1 písm. d) bode 1 sa za slovo „vlastníctva“ vkladajú slová „a z počítačových programov (softver)“.
V § 23 ods. 4 písm. e) znie:
daň z pridanej hodnoty, ktorú si platiteľ dane z pridanej hodnoty uplatní ako nárok na odpočet v prípade registrácie podľa osobitného predpisu,18a) ktorá sa vzťahuje na hmotný a nehmotný majetok, a u daňovníka účtujúceho v sústave podvojného účtovníctva aj na zásoby, pričom o túto daň je daňovník povinný znížiť vstupnú cenu hmotného a nehmotného majetku a daňovník účtujúci v sústave podvojného účtovníctva aj cenu zásob.“.
Zákon Národnej rady Slovenskej republiky č. 289/1995 Z. z. o dani z pridanej hodnoty v znení zákona Národnej rady Slovenskej republiky č. 200/1996 Z. z.“.
§ 23 ods. 4 sa dopĺňa písmenom f), ktoré znie:
pri banke nezaplatené úroky (penále, pokuty) z omeškania dohodnuté v úverovej zmluve.“.
V § 23 ods. 7 znie:
Ak sa líšia dohodnuté ceny medzi ekonomicky alebo personálne prepojenými osobami od cien, ktoré boli dohodnuté medzi nezávislými osobami v bežných obchodných vzťahoch za rovnakých alebo podobných podmienok, a ak tento rozdiel nie je uspokojivo doložený, správca dane upraví o zistený rozdiel základ dane. Ekonomicky alebo personálne prepojenými osobami sa na účely tohto zákona rozumejú
fyzické osoby alebo právnické osoby, ktoré sa zúčastňujú priamo alebo nepriamo na vedení, kontrole alebo imaní druhej osoby, alebo
tie isté právnické osoby alebo fyzické osoby, ktoré sa priamo alebo nepriamo zúčastňujú na vedení, kontrole alebo na imaní vzájomne alebo tretej osoby, alebo
blízke osoby.19)
Účasťou na vedení, kontrole alebo imaní sa na účely tohto zákona rozumie vlastníctvo viac ako 25 % podielu na základnom imaní alebo viac ako 25 % podielu s hlasovacím právom. Spôsob zisťovania rozdielu medzi cenou dohodnutou medzi osobami uvedenými v písmenách a) až c) a cenou dohodnutou medzi nezávislými osobami v bežných obchodných vzťahoch ustanoví ministerstvo všeobecne záväzným právnym predpisom.“.
Poznámka pod čiarou k odkazu 19) znie:
„19) § 116 a 117 Občianskeho zákonníka.“.
V § 23 ods. 8 písm. b) sa za slovo „záväzkov“ vkladajú slová „a pohľadávok“.
Banka zahŕňa do základu dane úroky (penále, pokuty) z omeškania dohodnuté v úverovej zmluve v zdaňovacom období, v ktorom ich prijala.“.
V § 24 ods. 2 písm. a) a h) znejú:
odpisy hmotného majetku a nehmotného majetku (§ 26 až 33);
nájomné vrátane nájomného za veci s právom kúpy najatej veci, ale u daňovníkov účtujúcich v sústave jednoduchého účtovníctva len vo výške pripadajúcej na príslušné zdaňovacie obdobie, a to bez ohľadu na deň platby;“.
V § 24 ods. 2 písm. j) bod 4 vrátane poznámok pod čiarou k odkazom 21b) a 21c) znie:
príspevky na stravovanie zabezpečované prostredníctvom iných subjektov a poskytované za podmienok ustanovených osobitným predpisom21b) maximálne do výšky 55 % ceny jedného hlavného jedla v priebehu jednej pracovnej zmeny, najviac však do výšky 55 % stravného poskytovaného pri pracovnej ceste v trvaní 5 až 12 hodín podľa osobitného predpisu.21c) Ak sa stravovanie poskytuje vo vlastnom zariadení prostredníctvom iných subjektov, zahrnie sa do výdavkov suma rovnajúca sa najviac 55 % úhrnu cien hlavných jedál. Ak sa stravovanie poskytuje vo vlastnom zariadení, zahrnú sa do výdavkov náklady do výšky 55 % z úhrnu zúčtovaných nákladov vynaložených a spojených so stravovaním;“.
Poznámky pod čiarou k odkazom 21b) a 21c) znejú:
§ 140 ods. 1 a 2 zákona Národnej rady Slovenskej republiky č. 206/1996 Z. z., ktorým sa mení a dopĺňa Zákonník práce a menia sa a dopĺňajú zákony v oblasti zamestnanosti.
Zákon č. 119/1992 Zb. v znení neskorších predpisov.“.
V § 24 ods. 2 písm. ch) body 1 a 2 znejú:
ktorú je platiteľ dane z pridanej hodnoty povinný odviesť pri zrušení registrácie podľa osobitného predpisu18a) s výnimkou dane z pridanej hodnoty, ktorá sa vzťahuje na hmotný majetok a na nehmotný majetok, a u daňovníka účtujúceho v sústave podvojného účtovníctva aj na zásoby, pričom o túto daň z pridanej hodnoty je daňovník povinný zvýšiť vstupnú cenu hmotného a nehmotného majetku a daňovník účtujúci v sústave podvojného účtovníctva aj cenu zásob,
ak na jej odpočet platiteľ dane z pridanej hodnoty nemá nárok alebo uplatňuje nárok na odpočet dane koeficientom podľa osobitného predpisu18a) s výnimkou dane z pridanej hodnoty, ktorá sa vzťahuje na hmotný majetok a nehmotný majetok, a u daňovníka účtujúceho v sústave podvojného účtovníctva aj na zásoby, pričom o túto daň je daňovník povinný zvýšiť vstupnú cenu hmotného a nehmotného majetku a daňovník účtujúci v sústave podvojného účtovníctva aj cenu zásob;“.
V § 29 ods. 4 písm. b) znie:
platiteľov dane z pridanej hodnoty, ktorí nemajú nárok na odpočet dane z pridanej hodnoty, a platiteľov dane z pridanej hodnoty, ktorí uplatňujú nárok na odpočet dane z pridanej hodnoty koeficientom podľa osobitného predpisu.18a)“.
V § 30 ods. 1 v odpisovej skupine 5 sa číslo „50“ nahrádza číslom „40“.
V § 31 ods. 1 v odpisovej skupine 5 sa číslo „1,0“ nahrádza číslom „1,5“ a číslo „2,0“ sa nahrádza číslom „2,5“.
V § 32 ods. 1 v odpisovej skupine 5 sa číslo „50“ nahrádza číslom „40“ a číslo „51“ sa nahrádza číslom „41“.
Poznámka pod čiarou k odkazu 29a) sa vypúšťa.
V § 35 ods. 2 sa slová „60 %“ nahrádzajú slovami „50 %“.
V § 40r ods. 1 znie:
Ak neboli preddavky na daň zaplatené najneskôr v deň ich splatnosti v správnej výške, daňový dlžník je povinný zaplatiť za každý deň omeškania penále vo výške 0,1 % z dlžnej sumy, s výnimkou podľa odseku 4, a úrok vo výške ustanovenej všeobecne záväzným právnym predpisom [§ 39 písm. b)]. Penále a úrok sa počítajú za každý deň omeškania odo dňa nasledujúceho po dni splatnosti preddavkov na daň až do dňa platby vrátane, najdlhšie však do termínu na podanie daňového priznania;33c) pri omeškaní s platením preddavkov na daň z príjmov zo závislej činnosti a funkčných požitkov do vykonania ročného zúčtovania preddavkov na daň z príjmov zo závislej činnosti a funkčných požitkov, najdlhšie však do 31. marca roku nasledujúceho po uplynutí zdaňovacieho obdobia, s výnimkou podľa odseku 4. Ak nebola daň zaplatená najneskôr v deň jej splatnosti v správnej výške, daňový dlžník je povinný zaplatiť penále vo výške 5 % dlžnej sumy za každý aj začatý kalendárny mesiac omeškania, najviac však do výšky 100 % dlžnej sumy, a úrok vo výške ustanovenej všeobecne záväzným právnym predpisom [§ 39 písm. b)].“.
V § 40r ods. 2 sa v štvrtej vete slová „penále a úroku“ nahrádzajú slovom „dane“.
V § 40r ods. 3 znie:
Správca dane vyrubí penále a úrok podľa odsekov 1 a 2 platobným výmerom najneskôr do skončenia troch kalendárnych rokov od konca kalendárneho roka, v ktorom bola splatná daň, alebo ak ide o preddavky na daň, najneskôr do skončenia jedného kalendárneho roka po skončení zdaňovacieho obdobia, za ktoré mali byť uhradené, s výnimkou podľa odseku 4. Penále a úrok sú splatné do 15 dní odo dňa doručenia platobného výmeru.“.
V § 40r sa za odsek 3 vkladá nový odsek 4, ktorý znie:
Ak daňovník nepožiadal o ročné zúčtovanie preddavkov (§ 40ch ods. 1) a nie je povinný podať priznanie (§ 40b), uplatní sa po termíne na vykonanie ročného zúčtovania (§ 40ch ods. 7) výška penále a lehota na vyrubenie penále a úroku za nesprávne platenie preddavkov ako pri nedoplatku na dani podľa odsekov 1 až 3.“.
Pri zmene odpisovej skupiny hmotného majetku a nehmotného majetku, vykonanej v prílohe k zákonu, pri zmene doby odpisovania, ročnej odpisovej sadzby a koeficientu je daňovník povinný vykonať zmenu už odpisovaného majetku a postupovať podľa nej v tom zdaňovacom období, v ktorom zmena nadobudla účinnosť, pričom už uplatnené odpisy sa spätne neupravujú.“.
Zákon Národnej rady Slovenskej republiky č. 180/1996 Z. z. Colný zákon sa mení a dopĺňa takto:
V § 2 písm. g) sa slová „režimu, a tovar,“ nahrádzajú slovami „režimu a“.
V § 4 ods. 1 sa vypúšťajú slová „a na svoj účet“.
V § 20 ods. 4 sa pred slovo „počas“ vkladá slovo „najdlhšie“ a na konci sa pripájajú slová „ani byť daný iným osobám do užívania“.
V § 163 ods. 2 sa za slovo „hodnoty“ vkladajú slová „zušľachtených výrobkov“.
V § 229 ods. 3 sa v druhej vete slovo „presiahol“ nahrádza slovom „nepresiahol“.
V § 247 sa vypúšťajú slová „pri výkone podnikateľskej činnosti“.
Dátum účinnosti od: 01.07.1997
Dátum účinnosti do: 19.12.1997